**Ministru kabineta noteikumu projekta**

**„****Grozījumi Ministru kabineta 2010.gada 5.oktobra**

**noteikumos Nr.928 „Kārtība, kādā dibināmi valsts institūciju un pašvaldību apbalvojumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta balvas komponentu - Ministru kabineta Goda diploma un Ministru kabineta balvas krūšu nozīmītes- ārējā ietvara (vizuālā risinājuma) neatbilstība Ministru kabineta balvas saturam, prestižam un laika garam. Ārēji novecojis Ministru kabineta balvas komponentu dizains, kas neatbilst mūsdienās pieejamajiem vizuālajiem dizaina risinājumiem un tādējādi nepilda tik augsta līmeņa apbalvojuma reprezentatīvo funkciju. Valsts Heraldikas komisija vairākkārtīgi norādījusi uz nepieciešamību Ministru kabineta balvas komponentiem rast jaunu stilistisku, grafisku modernizāciju, kas atspoguļotu ne tikai augstā apbalvojuma statusu, bet arī ietvertu 21.gadsimta mākslinieciskās un tehnoloģiskās iespējas. (Valsts Heraldikas komisijas Valsts kancelejas direktorei E. Dreimanei adresētās vēstules: 2010.gada 30.jūlija vēstule Nr.1745; 2012.gada 17.septembra vēstule Nr.2327). |
| 2. | Pašreizējā situācija un problēmas | Ministru kabineta balva ir Latvijas Republikas valdības augstākais apbalvojums, kas tiek pasniegts par personu ieguldījumu demokrātiskas un tiesiskas Latvijas valsts attīstībā, nozīmīgu darbību saimnieciskajā vai sabiedriskajā jomā vai nopelniem citās valstij nozīmīgās jomās. Šobrīd Ministru kabineta balvas komplektā ietilpst Ministru kabineta Goda diploms, piramīdas formas nozīmīte (kas pēdējos gados konkrētajam mērķim netika izmantota) un naudas balva 5000 latu apmērā. Valsts Heraldikas komisija iepriekš vairākkārtīgi norādījusi, ka Ministru kabineta balvai nepieciešams veidot jaunu vizuālo risinājumu. Valsts Heraldikas komisijas norāda, ka līdz šim Ministru kabineta Goda diplomam izvēlētais centrālais vizuālais simbols (etnogrāfiskā sakta), gan Goda diploma kopējais grafiskais dizains ir veidoti korektā stilistikā, taču nav atbilstoši valdības augstākā apbalvojuma saturam un galvenajai idejai, tādējādi Valsts Heraldikas komisija aicina izveidot jaunu Ministru kabineta balvas (Goda diploma) grafisko dizainu, kurš būtu atbilstošs augstā apbalvojuma statusam, atspoguļojot 21.gadsimta mākslinieciskās un tehnoloģiskās iespējas. Vienlaikus iepriekš minētajam, Valsts Heraldikas komisija norādījusi uz nepieciešamību veidot jaunu Ministru kabineta balvas krūšu nozīmītes dizainu (pašreiz - sudraba, piramīdas formas, kas pēdējos gados vairs konkrētajam mērķim netiek izmantotas), kas atbilstu gan Latvijas Republikas valdības augstākā apbalvojuma statusam, gan 21. gadsimta mākslinieciskajām un tehnoloģiju iespējām, tādējādi izveidojot stilistiski vienotu apbalvojuma komplektu, kurā ietilptu Ministru kabineta balvas komponenti -Goda diploms un krūšu nozīmīte.Lai arī katram valdības apbalvojumam ir atšķirīga saturiskā pamatideja, turpmāk visu valdības apbalvojumu dizainam būtu jābūt vienotam. Ministru kabineta balvai kā Latvijas Republikas valdības augstākajam apbalvojumam, nepārprotami jāraksturo apbalvojuma statuss un saturiskā jēga arī caur tā vizuālo tēlu.Pēc Valsts Heraldikas komisijas sniegtajām rekomendācijām un ekspertīzes, Valsts kanceleja sadarbībā ar augsta līmeņa ekspertiem ir izstrādājusi jaunu Ministru kabineta balvas dizainu – gan jaunu grafisko dizainu Ministru kabineta Goda diplomam, gan jaunu dizainu Ministru kabineta balvas krūšu nozīmītei. Jaunais Ministru kabineta balvas veidols ir stilistiski vienots un pēc Valsts Heraldikas komisijas apstiprinājuma atbilst augstā apbalvojuma statusam un 21. gadsimta mākslinieciskajām un tehnoloģiju iespējām.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir Ministru kabineta 2010.gada 5.oktobra noteikumos Nr.928 „Kārtība, kādā dibināmi valsts institūciju un pašvaldību apbalvojumi” veikt izmaiņas, tā pielikumā, iekļaujot jauno Ministru kabineta balvas Goda diploma un krūšu nozīmītes paraugus, vienlaikus veicot nepieciešamās izmaiņas noteikumu tekstā. |
| 5. | Projekta izstrādē iesaistītās institūcijas | Valsts Heraldikas komisija, Valsts kanceleja |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības, ietekme uz sabiedrības interesēm kopumā nav būtiska. |
| 7. |  Cita informācija |  Nav. |

|  |
| --- |
| II. Tiesību akta projekta ietekme uz sabiedrību |
| Projekts šo jomu neskar |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Ministru prezidents V. Dombrovskis

Valsts kancelejas direktora vietā-

Valsts kancelejas direktora vietniece

valsts pārvaldes un cilvēkresursu attīstības jautājumos

Valsts pārvaldes attīstības departamenta vadītāja E.Upīte

2013.11.07. 8:11

646

S. Znotiņa-Znota 67082919

signe.znotina@mk.gov.lv